CELEX: 32020Q0803(01)
Language: et
Date: 2020-04-22 00:00:00
Title: Euroopa Kalanduskontrolli Ameti haldusnõukogu otsus nr 20-W-3, 22. aprill 2020, millega kehtestatakse sise-eeskirjad andmesubjektide teatavate õiguste piiramise kohta seoses isikuandmete töötlemisega Euroopa Kalanduskontrolli Ameti tegevuse raames

3.8.2020   
               
               
                  ET
               
               
                  Euroopa Liidu Teataja
               
               
                  L 251/1
               
            
         EUROOPA KALANDUSKONTROLLI AMETI HALDUSNÕUKOGU OTSUS nr 20-W-3,
         22. aprill 2020,
         millega kehtestatakse sise-eeskirjad andmesubjektide teatavate õiguste piiramise kohta seoses isikuandmete töötlemisega Euroopa Kalanduskontrolli Ameti tegevuse raames
         EUROOPA KALANDUSKONTROLLI AMETI HALDUSNÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. oktoobri 2018. aasta määrust (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ, (1) eriti selle artiklit 25,
         võttes arvesse Euroopa Parlamendi ja nõukogu 19. märtsi 2019. aasta määrust (EL) 2019/473 Euroopa Kalanduskontrolli Ameti (edaspidi „amet“) kohta, (2) eriti selle artikli 32 lõike 2 punkti h,
         olles konsulteerinud käesoleva otsuse teemal Euroopa Andmekaitseinspektoriga kooskõlas määruse (EL) 2018/1725 artikli 41 lõikega 2
         ning arvestades järgmist:
         
                     (1)
                  
                  
                     Määrusega (EL) 2019/473 kehtestatakse sätted Euroopa Kalanduskontrolli Ameti kohta, mille eesmärk on korraldada liikmesriikide kalanduse kontrolli- ja inspekteerimistegevuse koordineerimist ning aidata liikmesriikidel ühise kalanduspoliitika eeskirjade täitmisel koostööd teha, et tagada nende tõhus ja ühetaoline kohaldamine.
                  
               
                     (2)
                  
                  
                     Määruse (EL) 2018/1725 artikli 25 lõike 1 kohaselt peaksid määruse artiklite 14–22, 35 ja 36 ning artikli 4 kohaldamise piirangud, kui nende sätted vastavad artiklites 14–22 sätestatud õigustele ja kohustustele, põhinema ameti vastuvõetud sise-eeskirjadel, kui need ei põhine aluslepingute alusel vastu võetud õigusaktidel.
                  
               
                     (3)
                  
                  
                     Neid sise-eeskirju, sealhulgas piirangu vajalikkuse ja proportsionaalsuse hindamise sätteid, ei tohiks kohaldada, kui andmesubjekti õiguste piiramine on sätestatud aluslepingute alusel vastu võetud õigusaktis.
                  
               
                     (4)
                  
                  
                     Täites oma kohustusi seoses andmesubjekti õigustega kooskõlas määrusega (EL) 2018/1725, kaalub amet, kas mõni määruses sätestatud eranditest on kohaldatav.
                  
               
                     (5)
                  
                  
                     Oma haldustegevuse raames võib amet läbi viia haldusuurimisi ja distsiplinaarmenetlusi, teha eeltoiminguid seoses võimalike rikkumisjuhtumitega, millest on OLAFile teatatud, menetleda rikkumisest teatamise juhtumeid, ahistamisjuhtumeid (ametlikud ja mitteametlikud menetlused) ning asutusesiseseid ja -väliseid kaebusi ning korraldada siseauditeid, andmekaitseametniku uurimisi kooskõlas määruse (EL) 2018/1725 artikli 45 lõikega 2 ja ametisiseseid (IT-)turbekontrolle.
                  
               
                     (6)
                  
                  
                     Oma tegevuse raames saab amet liidu inspektoritelt kontrolliaruandeid kooskõlas komisjoni rakendusmääruse (EL) nr 404/2011 (3) artikliga 123, Euroopa Parlamendi ja nõukogu määruse (EL) nr 1236/2010 (4) artiklitega 18, 19 ja 20 ning Euroopa Parlamendi ja nõukogu määruse (EL) 2019/833 (5) artiklitega 30, 33 ja 34. Lisaks saab amet kooskõlas komisjoni otsusega 2009/988/EL (6) liikmesriikidelt teavet ja andmeid seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud nõukogu määruse (EÜ) nr 1005/2008 (7) artikli 20 lõike 4 punktis c.
                  
               
                     (7)
                  
                  
                     Amet töötleb isikuandmete eri kategooriaid, sealhulgas nn kindlaid andmeid (objektiivsed andmed, näiteks identifitseerimisandmed, kontaktandmed, kutsetegevuse andmed, haldusandmed, konkreetsetest allikatest saadud andmed, elektroonilise side andmed ja liiklusandmed) ja/või nn pehmeid andmeid (juhtumiga seotud subjektiivsed andmed, näiteks õiguslikud põhjendused, käitumisteave, hindamised, andmed tegevuse ja käitumise kohta ning andmed, mis on seotud või ilmnenud seoses menetluse või toimingu sisuga).
                  
               
                     (8)
                  
                  
                     Amet, keda esindab tegevdirektor, on vastutav töötleja, olenemata vastutava töötleja rolli edasisest delegeerimisest ametis, et arvestada isikuandmete töötlemise konkreetsete toimingutega seotud tööülesandeid.
                  
               
                     (9)
                  
                  
                     Isikuandmeid säilitatakse turvaliselt elektroonilises keskkonnas või paberil, välistades ebaseadusliku juurdepääsu ja andmete edastamise isikutele, kellel puudub teadmisvajadus. Töödeldavaid isikuandmeid ei säilitata kauem, kui on vajalik ja asjakohane eesmärgil, milleks andmeid töödeldakse, ning isikuandmete kaitset käsitlevates teadetes või ameti dokumentides määratud ajavahemiku jooksul.
                  
               
                     (10)
                  
                  
                     Sise-eeskirju tuleks kohaldada kõigi andmetöötlustoimingute suhtes, mida amet teeb seoses haldusuurimiste, distsiplinaarmenetluste, OLAFile teatatud võimalike rikkumisjuhtumitega seotud eeltoimingute, rikkumisest teatamise menetluste, ahistamisjuhtumite (ametlike ja mitteametlike) menetluste, asutusesiseste ja -väliste kaebuste menetluste, siseauditite, määruse (EL) 2018/1725 artikli 45 lõike 2 kohaste andmekaitseametniku uurimiste ning (IT-)turbekontrollidega, millega tegeletakse asutusesiseselt või asutuseväliselt (nt CERT-EU), ning eespool põhjenduses 6 nimetatud tegevustega.
                  
               
                     (11)
                  
                  
                     Neid tuleks kohaldada andmetöötlustoimingute suhtes, mida tehakse enne nimetatud menetluste algust, nende ajal ning menetlustulemuste järelmeetmete kontrollimisel, samuti eespool põhjenduses 6 nimetatud tegevuste elluviimisel. Samuti peaks see hõlmama koostööd ja abi, mida amet pakub riiklikele ametiasutustele ja rahvusvahelistele organisatsioonidele väljaspool oma haldusuurimisi.
                  
               
                     (12)
                  
                  
                     Sise-eeskirjade kohaldamisel peab amet põhjendama, miks need piirangud on demokraatlikus ühiskonnas proportsionaalsed ja tingimata vajalikud, ning järgima põhiõiguste ja -vabaduste olemust.
                  
               
                     (13)
                  
                  
                     Selle raames on amet kohustatud järgima nimetatud menetlustes võimalikult suures ulatuses andmesubjektide põhiõigusi, eelkõige neid, mis on seotud õigusega saada teavet, tutvuda andmetega, õigusega andmete parandamisele, kustutamisele ja andmete töötlemise piiramisele, andmesubjekti õigusega isikuandmetega seotud rikkumisest teavitamisele ning side konfidentsiaalsusele, nagu on sätestatud määruses (EL) nr 2018/1725.
                  
               
                     (14)
                  
                  
                     Amet võib siiski olla kohustatud piirama andmesubjektile teabe esitamist ja muid andmesubjekti õigusi, et kaitsta eelkõige oma uurimisi, muude ametiasutuste uurimisi ja menetlusi ning oma uurimiste ja muude menetlustega seotud isikute õigusi.
                  
               
                     (15)
                  
                  
                     Amet võib seega piirata andmesubjekti teavitamist, et kaitsta uurimist ning teiste andmesubjektide põhiõigusi ja -vabadusi.
                  
               
                     (16)
                  
                  
                     Amet peab korrapäraselt kontrollima, kas piiramist õigustavad tingimused kehtivad, ning piirangu tühistama, kui need enam ei kehti.
                  
               
                     (17)
                  
                  
                     Vastutav töötleja peab edasilükkamisel ja läbivaatamisel teavitama andmekaitseametnikku,
                  
               ON VASTU VÕTNUD KÄESOLEVA OTSUSE:
         
            Artikkel 1
            Reguleerimisese ja kohaldamisala
            
               1.   Otsuses sätestatakse eeskirjad tingimuste kohta, mille alusel võib amet lõikes 2 sätestatud menetluste raames kooskõlas määruse (EL) 2018/1725 artikliga 25 piirata selle artiklites 14–21, 35 ja 36 ning artiklis 4 sätestatud õiguste kohaldamist.
            
            
               2.   Ameti haldustegevuse raames kohaldatakse käesolevat otsust isikuandmete töötlemise toimingute suhtes, mis on seotud haldusuurimiste, distsiplinaarmenetluste, OLAFile teatatud võimalike rikkumisjuhtumitega seotud eeltoimingute, rikkumisest teatamise menetluste, ahistamisjuhtumite ametlike ja mitteametlike menetluste, asutusesiseste ja -väliste kaebuste menetluste, siseauditite, määruse (EL) 2018/1725 artikli 45 lõike 2 kohaste andmekaitseametniku uurimiste ning (IT)-turbekontrollidega, millega tegeletakse asutusesiseselt või -väliselt (nt CERT-EU).
            
            
               3.   Ameti tegevuse raames kohaldatakse käesolevat otsust isikuandmete töötlemise toimingute suhtes, mis on vajalikud ameti volituste täitmiseks, eelkõige kontrolliaruannete vastuvõtmiseks kooskõlas rakendusmääruse (EL) nr 404/2011 artikliga 123, määruse (EL) nr 1236/2010 artiklitega 18, 19 ja 20 ning määruse (EL) 2019/833 artiklitega 30, 33 ja 34, samuti kooskõlas otsusega 2009/988/EL teabe ja andmete vastuvõtmiseks liikmesriikidelt seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud määruse (EÜ) nr 1005/2008 artikli 20 lõike 4 punktis c.
            
            
               4.   Nimetatud andmete kategooriad on nn kindlad andmed (objektiivsed andmed, näiteks identifitseerimisandmed, kontaktandmed, kutsetegevuse andmed, haldusandmed, konkreetsetest allikatest saadud andmed, elektroonilise side andmed ja liikluseandmed) ja/või nn pehmed andmed (juhtumiga seotud subjektiivsed andmed, näiteks õiguslikud põhjendused, käitumisteave, hindamised, andmed tegevuse ja käitumise kohta ning andmed, mis on seotud või ilmnenud seoses menetluse või toimingu sisuga).
            
            
               5.   Täites oma kohustusi seoses andmesubjekti õigustega kooskõlas määrusega (EL) 2018/1725, kaalub amet, kas mõni määruses sätestatud eranditest on kohaldatav.
            
            
               6.   Otsuses sätestatud tingimuste alusel võib kohaldada piiranguid järgmistele õigustele: andmesubjektide teavitamine, andmetele juurdepääsu ja andmete parandamise, kustutamise ning nende töötlemise piiramise õigus, andmesubjekti teavitamine isikuandmetega seotud rikkumisest või side konfidentsiaalsus.
            
         
         
            Artikkel 2
            Vastutava töötleja kirjeldus ja kaitsemeetmed
            
               1.   Amet kehtestab andmete kuritarvitamise, ebaseadusliku juurdepääsu ja edastamise takistamiseks järgmised kaitsemeetmed:
               
                           a)
                        
                        
                           paberdokumente säilitatakse turvalistes kappides ning neile on juurdepääs ainult volitatud töötajatel;
                        
                     
                           b)
                        
                        
                           kõiki elektroonilisi andmeid säilitatakse ameti turbestandardite kohaselt turvalises IT-rakenduses ning elektroonilistes erikaustades, millele on juurdepääs ainult volitatud töötajatel. Asjakohased juurdepääsutasemed antakse individuaalselt;
                        
                     
                           c)
                        
                        
                           IT-süsteemid ja andmebaasid on kaitstud kasutaja kindlakstegemise meetoditega ühekordse sisselogimissüsteemi alusel ning need on automaatselt ühendatud kasutajatunnuse ja salasõnaga. Lõppkasutajate kontod on kordumatud, isiklikud ja need pole üleantavad. Kasutajakontode jagamine on rangelt keelatud. E-dokumente hoitakse turvaliselt, et kaitsta nendes sisalduvate andmete konfidentsiaalsust ja privaatsust;
                        
                     
                           d)
                        
                        
                           kõigil isikutel, kellel on juurdepääs andmetele, on konfidentsiaalsuskohustus.
                        
                     
            
               2.   Isikuandmete vastutav töötleja on amet, keda esindab tegevdirektor, kes võib vastutava töötleja funktsiooni delegeerida. Andmesubjekte teavitatakse delegeeritud vastutavast töötlejast ameti veebisaidil ja/või siseveebis avaldatavate isikuandmete kaitset käsitlevate teadete või dokumentide kaudu.
            
            
               3.   Artikli 1 lõikes 3 nimetatud isikuandmete säilitamisperiood ei tohi olla pikem, kui on vajalik ja asjakohane eesmärgil, milleks andmeid töödeldakse. Ühelgi juhul ei tohi see olla pikem kui artikli 5 lõikes 1 nimetatud isikuandmete kaitset käsitlevates teadetes või dokumentides täpsustatud säilitamisperiood.
            
            
               4.   Kui amet kaalub piirangu kohaldamist, arvestatakse riski andmesubjekti õigustele ja vabadustele, eriti riski muude andmesubjektide õigustele ja vabadustele, ning ameti uurimiste või menetluste mõju tühistamise riski, näiteks seoses asitõendite hävitamisega. Riskid andmesubjektide õigustele ja vabadustele on seotud peamiselt, ent mitte ainult, maineriskidega ning kaitseõiguse ja arvamuse avaldamise õiguse kahjustamise riskidega.
            
         
         
            Artikkel 3
            Piirangud
            
               1.   Amet võib mis tahes piirangut kohaldada üksnes ühel või mitmel määruse (EL) 2018/1725 artikli 25 lõike 1 punktides a–i loetletud põhjusel.
               Amet lisab määruse (EL) 2018/1725 artikli 31 tähenduses isikuandmete kaitset käsitlevatesse teadetesse või dokumentidesse, mis avaldatakse tema veebisaidil ja/või sisevõrgus ja millega teavitatakse andmesubjekte nende õigustest asjaomase menetluse raames, teabe nimetatud õiguste võimaliku piiramise kohta. Teave peab sisaldama seda, milliseid õigusi võidakse piirata, samuti piirangu põhjusi ja võimalikku kestust.
            
            
               2.   Eespool lõikes 1 kirjeldatud eesmärkide konkreetsel kohaldamisel võib amet rakendada piiranguid järgmistel juhtudel:
               
                           a)
                        
                        
                           kui kõnealuste õiguste järgimist ja kohustuste täitmist piiravad selleks volitatud komisjoni talitused või muud liidu institutsioonid, organid ja asutused määruse (EL) 2018/1725 artiklis 25 viidatud muude õigusaktide alusel või kooskõlas kõnealuse määruse IX peatükiga või muude liidu institutsioonide, organite ja asutuste asutamisaktidega ning kui liidu institutsiooni, organi või asutuse kehtestatud piirang kaotaks oma mõju, kui amet ei kohalda samaväärset piirangut samade isikuandmete suhtes;
                        
                     
                           b)
                        
                        
                           kui nende õiguste järgimist ja kohustuste täitmist piiravad selleks volitatud liikmesriikide asutused Euroopa Parlamendi ja nõukogu määruse (EL) 2016/679 (8) artiklis 23 viidatud õigusaktide alusel või selliste meetmete alusel, millega võetakse liikmesriigi õigusesse üle Euroopa Parlamendi ja nõukogu direktiivi (EL) 2016/680 (9) artikli 13 lõige 3, artikli 15 lõige 3 või artikli 16 lõige 3;
                        
                     
                           c)
                        
                        
                           kui nende õiguste järgimine ja kohustuste täitmine kahjustaks ameti ülesannete täitmiseks vajalikku koostööd kolmandate riikide või rahvusvaheliste organisatsioonidega.
                        
                     Ennepiirangute kohaldamist esimese lõigu punktides a ja b kirjeldatud asjaoludel konsulteerib amet asjaomaste komisjoni talituste, liidu institutsioonide, organite või asutuste või liikmesriikide pädevate asutustega, välja arvatud juhul, kui ameti jaoks on selge, et piirangu kohaldamine on ette nähtud mõne neis punktides nimetatud õigusaktiga.
            
            
               3.   Kõik piirangud peavad olema vajalikud ja proportsionaalsed, võttes arvesse riski andmesubjektide õigustele ja vabadustele, ning järgima põhiõiguste ja -vabaduste põhiolemust demokraatlikus ühiskonnas.
            
            
               4.   Kui kaalutakse piirangu kohaldamist, tehakse praeguste eeskirjade alusel vajalikkuse ja proportsionaalsuse kontroll. Aruandluskohustuse täitmiseks dokumenteeritakse see sisehindamisteates igal üksikjuhul eraldi.
               Dokumenteeritud teave ning vajaduse korral ka asjakohaseid faktilisi ja õiguslikke asjaolusid sisaldavad dokumendid registreeritakse. Nõudmisel tehakse need kättesaadavaks Euroopa Andmekaitseinspektorile.
               Amet vaatab kõigi piirangute kohaldamise läbi iga kuue kuu tagant alates piirangu kehtestamisest ning asjaomase juurdluse, menetluse või uurimise lõpetamisel. Sellise korrapärase läbivaatamise käigus tehakse ka vajalikkuse ja proportsionaalsuse kontroll, et hinnata, kas piirangut õigustanud faktilised ja õiguslikud põhjused veel kehtivad.
            
            
               5.   Piirangud tühistatakse kohe, kui neid õigustavad tingimused enam ei kehti. Eelkõige tehakse seda siis, kui leitakse, et piiratud õiguse teostamine ei tühistaks enam kehtestatud piirangu mõju või see mõjutaks negatiivselt muude andmesubjektide õigusi või vabadusi.
            
         
         
            Artikkel 4
            Läbivaatamine andmekaitseametniku poolt
            
               1.   Amet teavitab põhjendamatu viivituseta oma andmekaitseametnikku kõikidest juhtumitest, mil vastutav töötleja piirab kooskõlas käesoleva otsusega andmesubjektide õiguste kohaldamist või pikendab piirangu kehtivust. Vastutav töötleja annab andmekaitseametnikule juurdepääsu piirangu vajalikkust ja proportsionaalsust hindavale dokumendile ning dokumenteerib andmekaitseametniku teavitamise kuupäeva.
            
            
               2.   Andmekaitseametnik võib esitada vastutavale töötlejale kirjaliku taotluse piirangute kohaldamise läbivaatamiseks. Vastutav töötleja teavitab andmekaitseametnikku kirjalikult taotletud läbivaatamise tulemustest.
            
            
               3.   Vastutav töötleja teatab andmekaitseametnikule andmesubjektide õiguste igast piirangust pärast piirangu kõrvaldamist.
            
         
         
            Artikkel 5
            Andmesubjekti teavitamine
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja piirata andmetega tutvumise õigust järgmiste andmetöötlustoimingute puhul, kui see on vajalik ja proportsionaalne:
               
                           a)
                        
                        
                           haldusuurimiste ja distsiplinaarmenetluste läbiviimine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           b)
                        
                        
                           eeltoimingud seoses võimalike rikkumisjuhtumitega, millest on OLAFile teatatud. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           c)
                        
                        
                           rikkumisest teatamise menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           d)
                        
                        
                           ahistamisjuhtumite ametlikud ja mitteametlikud menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           e)
                        
                        
                           asutusesiseste ja -väliste kaebuste lahendamine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           f)
                        
                        
                           siseauditid. Piirangute aluseks võivad olla määruse (EL) 2018/1725 artikli 25 lõike 1 punktid b, c, f, g ja h;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2. Piirangute aluseks võivad olla määruse (EL) 2018/1725 artikli 25 lõike 1 punktid c, g ja h;
                        
                     
                           h)
                        
                        
                           (IT-)turbekontrollid, millega tegeletakse asutusesiseselt või -väliselt (nt CERT-EU). Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h;
                        
                     
                           i)
                        
                        
                           teabe vahetamine ameti tegevuse raames, mis on vajalik ameti volituste täitmiseks, eelkõige kontrolliaruannete vastuvõtmiseks kooskõlas rakendusmääruse (EL) nr 404/2011 artikliga 123, määruse (EL) 1236/2010 artiklitega 18, 19 ja 20 ning määruse (EL) 2019/833 artiklitega 30, 33 ja 34, samuti teabe ja andmete vastuvõtmiseks liikmesriikidelt seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud määruse (EÜ) nr 1005/2008 artikli 20 lõike 4 punktis c. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h.
                        
                     
            
               2.   Ilma et see piiraks lõike 3 sätteid, teavitab amet (kui see on proportsionaalne) põhjendamatu viivituseta ja kirjalikult individuaalselt kõiki andmesubjekte, keda loetakse konkreetse andmetöötlustoiminguga seotud asjaomasteks isikuteks, nende õigustest seoses praeguste või tulevaste piirangutega.
            
            
               3.   Kui amet piirab täielikult või osaliselt lõikes 2 osutatud andmesubjektide teavitamist, registreerib ta piirangu kehtestamise põhjused ning õigusliku aluse kooskõlas käesoleva otsuse artikliga 3, sh piirangu vajalikkuse ja proportsionaalsuse hinnangu.
            
            
               4.   Lõikes 3 nimetatud piirangut kohaldatakse seni, kuni kehtivad selle kehtestamise põhjused.
               Kui piirangu põhjused enam ei kehti, teatab amet andmesubjektidele piirangu kohaldamise peamised põhjused. Samal ajal teavitab amet andmesubjekti õigusest esitada millal tahes kaebus Euroopa Andmekaitseinspektorile või pöörduda õiguskaitse saamiseks Euroopa Liidu Kohtusse.
            
         
         
            Artikkel 6
            Andmesubjekti õigus tutvuda andmetega
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja piirata andmetega tutvumise õigust järgmiste andmetöötlustoimingute puhul, kui see on vajalik ja proportsionaalne:
               
                           a)
                        
                        
                           haldusuurimiste ja distsiplinaarmenetluste läbiviimine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           b)
                        
                        
                           eeltoimingud seoses võimalike rikkumisjuhtumitega, millest on OLAFile teatatud. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           c)
                        
                        
                           rikkumisest teatamise menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           d)
                        
                        
                           ahistamisjuhtumite ametlikud ja mitteametlikud menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           e)
                        
                        
                           asutusesiseste ja -väliste kaebuste lahendamine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           f)
                        
                        
                           siseauditid. Piirangute aluseks võivad olla määruse (EL) 2018/1725 artikli 25 lõike 1 punktid b, c, f, g ja h;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2. Piirangute aluseks võivad olla määruse (EL) 2018/1725 artikli 25 lõike 1 punktid c, g ja h;
                        
                     
                           h)
                        
                        
                           (IT-)turbekontrollid, millega tegeletakse asutusesiseselt või -väliselt (nt CERT-EU). Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h;
                        
                     
                           i)
                        
                        
                           teabe vahetamine ameti tegevuse raames, mis on vajalik ameti volituste täitmiseks, eelkõige kontrolliaruannete vastuvõtmiseks kooskõlas rakendusmääruse (EL) nr 404/2011 artikliga 123, määruse (EL) nr 1236/2010 artiklitega 18, 19 ja 20 ning määruse (EL) 2019/833 artiklitega 30, 33 ja 34, samuti teabe ja andmete vastuvõtmiseks liikmesriikidelt seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud määruse (EÜ) nr 1005/2008 artikli 20 lõike 4 punktis c. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h.
                        
                     Kui andmesubjektid taotlevad juurdepääsu oma isikuandmetele, mida töödeldakse seoses ühe või mitme konkreetse juhtumiga, või konkreetsele isikuandmete töötlemise toimingule kooskõlas määruse (EL) 2018/1725 artikliga 17, piirdub amet taotluse kaalumisel üksnes nende isikuandmetega.
            
            
               2.   Kui amet piirab täielikult või osaliselt määruse (EL) 2018/1725 artiklis 17 sätestatud andmetega tutvumise õigust, teeb ta järgmist:
               
                           a)
                        
                        
                           teatab oma vastuses andmesubjekti taotlusele piirangu kehtestamisest, selle peamistest põhjustest ning võimalusest esitada kaebus Euroopa Andmekaitseinspektorile või pöörduda õiguskaitse saamiseks Euroopa Liidu Kohtusse;
                        
                     
                           b)
                        
                        
                           dokumenteerib sisehindamisteates piirangu põhjused, sealhulgas piirangu vajalikkuse ja proportsionaalsuse hinnangu ning piirangu kestuse.
                        
                     Kooskõlas määruse (EL) 2018/1725 artikli 25 lõikega 8 võib punktis a nimetatud teabe esitamist edasi lükata, selle võib esitamata jätta või selle esitamisest keelduda, kui see tühistaks piirangu mõju.
            
         
         
            Artikkel 7
            Andmete parandamise, kustutamise ning töötlemise piiramise õigus
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja järgmiste andmetöötlustoimingute korral piirata andmete parandamise, kustutamise ja töötlemise piiramise õigust, kui see on vajalik ja proportsionaalne:
               
                           a)
                        
                        
                           haldusuurimiste ja distsiplinaarmenetluste läbiviimine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           b)
                        
                        
                           eeltoimingud seoses võimalike rikkumisjuhtumitega, millest on OLAFile teatatud. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           c)
                        
                        
                           rikkumisest teatamise menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           d)
                        
                        
                           ahistamisjuhtumite ametlikud ja mitteametlikud menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           e)
                        
                        
                           asutusesiseste ja -väliste kaebuste lahendamine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           f)
                        
                        
                           siseauditid. Piirangute aluseks võivad olla määruse (EL) 2018/1725 artikli 25 lõike 1 punktid b, c, f, g ja h;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2. Piirangute aluseks võivad olla määruse (EL) 2018/1725 artikli 25 lõike 1 punktid c, g ja h;
                        
                     
                           h)
                        
                        
                           (IT-)turbekontrollid, millega tegeletakse asutusesiseselt või -väliselt (nt CERT-EU). Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h;
                        
                     
                           i)
                        
                        
                           teabe vahetamine ameti tegevuse raames, mis on vajalik ameti volituste täitmiseks, eelkõige kontrolliaruannete vastuvõtmiseks kooskõlas rakendusmääruse (EL) nr 404/2011 artikliga 123, määruse (EL) 1236/2010 artiklitega 18, 19 ja 20 ning määruse (EL) 2019/833 artiklitega 30, 33 ja 34, samuti teabe ja andmete vastuvõtmiseks liikmesriikidelt seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud määruse (EÜ) nr 1005/2008 artikli 20 lõike 4 punktis c. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h.
                        
                     
            
               2.   Kui amet piirab täielikult või osaliselt määruses (EL) 2018/1725 sätestatud õigust andmete parandamisele (artikkel 18), õigust andmete kustutamisele (artikli 19 lõige 1) ja õigust isikuandmete töötlemise piiramisele (artikli 20 lõige 1), võtab ta käesoleva otsuse artikli 6 lõikes 2 kirjeldatud meetmed ning teeb registreerimiskande kooskõlas otsuse artikli 6 lõikega 3.
            
         
         
            Artikkel 8
            Andmesubjekti teavitamine isikuandmetega seotud rikkumisest ja elektroonilise side konfidentsiaalsus
            
               1.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja järgmiste andmetöötlustoimingute korral piirata andmesubjekti õigust isikuandmetega seotud rikkumistest teavitamisele, kui see on vajalik ja proportsionaalne:
               
                           a)
                        
                        
                           haldusuurimiste ja distsiplinaarmenetluste läbiviimine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           b)
                        
                        
                           eeltoimingud seoses võimalike rikkumisjuhtumitega, millest on OLAFile teatatud. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           c)
                        
                        
                           rikkumisest teatamise menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           d)
                        
                        
                           ahistamisjuhtumite ametlikud ja mitteametlikud menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           e)
                        
                        
                           asutusesiseste ja -väliste kaebuste lahendamine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           f)
                        
                        
                           siseauditid. Piirangute aluseks võivad olla määruse (EL) 2018/1725 artikli 25 lõike 1 punktid b, c, f, g ja h;
                        
                     
                           g)
                        
                        
                           andmekaitseametniku uurimised kooskõlas määruse (EL) 2018/1725 artikli 45 lõikega 2. Piirangute aluseks võivad olla määruse (EL) 2018/1725 artikli 25 lõike 1 punktid c, g ja h;
                        
                     
                           h)
                        
                        
                           (IT-)turbekontrollid, millega tegeletakse asutusesiseselt või -väliselt (nt CERT-EU). Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h;
                        
                     
                           i)
                        
                        
                           teabe vahetamine ameti tegevuse raames, mis on vajalik ameti volituste täitmiseks, eelkõige kontrolliaruannete vastuvõtmiseks kooskõlas rakendusmääruse (EL) nr 404/2011 artikliga 123, määruse (EL) nr 1236/2010 artiklitega 18, 19 ja 20 ning määruse (EL) 2019/833 artiklitega 30, 33 ja 34, samuti teabe ja andmete vastuvõtmiseks liikmesriikidelt seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud määruse (EÜ) nr 1005/2008 artikli 20 lõike 4 punktis c. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h.
                        
                     
            
               2.   Nõuetekohaselt põhjendatud juhtudel ja käesolevas otsuses ette nähtud tingimustel võib vastutav töötleja järgmiste andmetöötlustoimingute korral piirata õigust elektroonilise side konfidentsiaalsusele, kui see on vajalik ja proportsionaalne:
               
                           a)
                        
                        
                           haldusuurimiste ja distsiplinaarmenetluste läbiviimine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           b)
                        
                        
                           eeltoimingud seoses võimalike rikkumisjuhtumitega, millest on OLAFile teatatud. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           c)
                        
                        
                           rikkumisest teatamise menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           d)
                        
                        
                           ahistamisjuhtumite ametlikud ja mitteametlikud menetlused. Piirangute aluseks võivad olla määruse (EL) 2018/1725 artikli 25 lõike 1 punktid b, d, f ja h;
                        
                     
                           e)
                        
                        
                           asutusesiseste ja -väliste kaebuste lahendamine. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, f, g ja h;
                        
                     
                           f)
                        
                        
                           (IT-)turbekontrollid, millega tegeletakse asutusesiseselt või -väliselt (nt CERT-EU). Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h;
                        
                     
                           g)
                        
                        
                           teabe vahetamine ameti tegevuse raames, mis on vajalik ameti volituste täitmiseks, eelkõige kontrolliaruannete vastuvõtmiseks kooskõlas komisjoni rakendusmääruse (EL) nr 404/2011 artikliga 123, samuti teabe ja andmete vastuvõtmiseks liikmesriikidelt seoses analüüsiga, mis esitatakse Euroopa Komisjonile kolmandates riikides tehtavate kohapealsete auditite ettevalmistamiseks ja läbiviimiseks, nagu on sätestatud määruse (EÜ) nr 1005/2008 artikli 20 lõike 4 punktides c ja d. Piirangute aluseks võivad olla määruse (EL) 2018/1725 artikli 25 lõike 1 punktid b, c, d, g ja h.
                        
                     
            
               3.   Kui amet piirab määruse (EL) 2018/1725 kohast andmesubjekti õigust nõuda isikuandmetega seotud rikkumisest teavitamist (artikkel 35) või õigust nõuda elektroonilise side konfidentsiaalsust (artikkel 36), dokumenteerib ja registreerib ta piirangu põhjused kooskõlas käesoleva otsuse artikli 5 lõikega 3. Kohaldatakse käesoleva otsuse artikli 5 lõiget 4.
            
         
         
            Artikkel 9
            Jõustumine
            Käesolev otsus jõustub kahekümnendal päeval pärast selle avaldamist Euroopa Liidu Teatajas.
         
         
            Vigo, 22. aprill 2020
            
               
                  Haldusnõukogu esimees
               
               Reinhard PRIEBE
            
         
         
            (1)  ELT L 295, 21.11.2018, lk 39.
         
            (2)  ELT L 83, 25.3.2019, lk 18.
         
            (3)  Komisjoni 8. aprilli 2011. aasta rakendusmäärus (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).
         
            (4)  Euroopa Parlamendi ja nõukogu 15. detsembri 2010. aasta määrus (EL) nr 1236/2010, millega kehtestatakse Kirde-Atlandi tulevase mitmepoolse kalandusalase koostöö konventsiooniga hõlmatud piirkonnas kohaldatav kontrolli- ja rakendussüsteem ning tunnistatakse kehtetuks nõukogu määrus (EÜ) nr 2791/1999 (ELT L 348, 31.12.2010, lk 17).
         
            (5)  Euroopa Parlamendi ja nõukogu 20. mai 2019. aasta määrus (EL) 2019/833, millega kehtestatakse Loode-Atlandi Kalandusorganisatsiooni reguleerimispiirkonnas kohaldatavad kaitse- ja rakendusmeetmed, muudetakse määrust (EL) 2016/1627 ning tunnistatakse kehtetuks nõukogu määrused (EÜ) nr 2115/2005 ja (EÜ) nr 1386/2007 (ELT L 141, 28.5.2019, lk 1).
         
            (6)  Komisjoni 18. detsembri 2009. aasta otsus 2009/988/EL, millega määratakse Ühenduse Kalanduskontrolli Agentuur teatavate nõukogu määruses (EÜ) nr 1005/2008 sätestatud ülesannete täitjaks (ELT L 338, 19.12.2009, lk 104).
         
            (7)  Nõukogu 29. septembri 2008. aasta määrus (EÜ) nr 1005/2008, millega luuakse ühenduse süsteem ebaseadusliku, teatamata ja reguleerimata kalapüügi vältimiseks, ärahoidmiseks ja lõpetamiseks ning muudetakse määrusi (EMÜ) nr 2847/93, (EÜ) nr 1936/2001 ja (EÜ) nr 601/2004 ning tunnistatakse kehtetuks määrused (EÜ) nr 1093/94 ja (EÜ) nr 1447/1999 (ELT L 286, 29.10.2008, lk 1).
         
            (8)  Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (isikuandmete kaitse üldmäärus) (ELT L 119, 4.5.2016, lk 1).
         
            (9)  Euroopa Parlamendi ja nõukogu 27. aprilli 2016. aasta direktiiv (EL) 2016/680, mis käsitleb füüsiliste isikute kaitset seoses pädevates asutustes isikuandmete töötlemisega süütegude tõkestamise, uurimise, avastamise ja nende eest vastutusele võtmise või kriminaalkaristuste täitmisele pööramise eesmärgil ning selliste andmete vaba liikumist ning millega tunnistatakse kehtetuks nõukogu raamotsus 2008/977/JSK (ELT L 119, 4.5.2016, lk 89).